jkorsvik/nowiki_second_scrape_merged huggingface dataset:
Coëtquidan

Coëtquidan eller Camp Coëtquidan er et sted i kommunen Guer i departementet Morbihan i Bretagne i Frankrike. Stedet har en militærleir, som huser École spéciale militaire de Saint-Cyr, École militaire interarmes og École d'administration militaire. Leiren er på 64 km². 


== Referanser ==


== Eksterne lenker ==
Des officiers formés depuis plus de 200 ans, Les écoles de Saint-Cyr Coëtquidan
Musée du Souvenir des Ecoles de St-Cyr Coëtquidan, Office de Tourisme de Guer Coëtquidan
Konfliktåret 1716

Konfliktåret 1716 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1716.


== Pågående konflikter ==
Den store nordiske krig (1700 – 1721)
Russland, Danmark-Norge, Polen-Litauen og Sachsen på den ene siden
Sverige og Holstein-Gottorp på den andre siden.
Den osmansk-venetianske krigen  (1714-1718)
Det osmanske rike på den ene siden
Republikken Venezia, Østerrike, kongedømet Portugal, Malteserordenen, Kirkestaten, Spania, Himarioter på den andre siden


== Hendelser ==
9. mars –  Trefningen i Høland var den første kampen som sto mot svenskekongen Karl XIIs tropper under hans første Norgesfelttog
22. mars – 30. april – Beleiringen av Akershus festning av svenske styrker ledet av Karl XII av Sverige
23. mars –  Trefningen ved Gjellebekk
26. mars – Dansk-Norske styrker angriper i et overraskelsesangrep Moss og nedkjemper svenske styrker der.
27. mars – Trefningen ved Harestua
29. mars – Slaget på Norderhov
15. eller 16. april – Trefningen ved Nordkleiva var Karl XII av Sveriges siste fremstøt under det første Norgesfelttoget og et siste, desperat forsøk på å bryte seg ut av en uholdbar situasjon.
23. april – Dansk-Norske styrker angriper i en knipetangsmanøver Moss og nedkjemper svenske styrker der, noe som tvinger de svenske styrkene å trekke seg tilbake fra Christiania en uke senere.
1. mai til 3. mai Trefningen ved Styrsö
2. juni – Angrepet i Svinesund var en mindre begivenhet under Karl XIIs første Norgesfelttog
4. juli –
Slaget om Halden: Et mislykket svensk angrep på Fredrikshald festning.
Fredrikshald brann i Store nordiske krig
8. juli – Slaget ved Dynekilen – Peter Wessel «Tordenskjold»s seier over en svensk flåte ved Dynekilen i Sverige.
Da’an (Zigong)

Da'an (kinesisk: 大安区, pinyin: Dà'ān Qū) er et bydistrikt i byprefekturet Zigong i provinsen Sichuan i Folkerepublikken Kina. Det har ert areal på 401 km² og teller 440.000 innbyggere. 


== Dinosaurier ==
Her ligger Zigong dinosaurmuseum. I Dashanpu-formasjonen i distriktet er det funnet dinosaurfossiler. Formasjonen ble oppdaget da et kinesisk gasselskap oppdaget et dinosaurfossil (en gasosaurus) i 1972. Senere ble det oppdaget svært mange flere. Det formodes at de allerede døde (druknede) dyrene ble spylt dit av en forhistorisk oversvømmelseskatastrofe.


== Kulturminner ==
På Folkerepublikken Kinas liste over kulturminner er oppført Shenhaibrønnen (燊海井, Shenhai jing), som ligger i distriktet.


== Eksterne lenker ==
Da'ans lokalregjering Arkivert 3. mai 2012 hos Wayback Machine.
Zigong Dinosaurmuseum
Die Dinosaurier von Zigong
Popular Exhibition of Zigong Dinosaur Fossils throughout the World
Zigong konglong bowuguan
Joan Beauchamp

Joan Beauchamp (født 1890 i Somerset, død 1964) var en fremtredende kampanjeleder, suffragette og medgrunnlegger av det politiske partiet Communist Party of Great Britain som hun også var et livslangt medlem av.
I 1920 måtte hun sone ti dager i fengsel for sine omfattende antikrigsaktiviteter. Beauchamp ble regnet som en av den britiske suffragette-bevegelsens mest militante medlemmer. Hun var en av de første kvinnene som ble utdannet ved University of London.Hun giftet seg med Harry Thompson og de hadde to sønner, Robin (født i 1924), og Brian, som begge var betydelig advokater og fagforeningsmedlemmer.
Under den andre verdenskrig ble Beauchamp alvorlige skader på grunn av en tysk bombe som ble sluppet over London.
Beauchamps ektemann Harry Thompson døde i 1947. Hun døde i 1964, 74 år gammel.


== Referanser ==
Mick McGahey

Mick McGahey (født 29. mai 1925, død 30. januar 1999) var leder for de skotske gruvearbeiderne og en livslang kommunist.
McGahey fulgte i sin fars fotspor og ble medlem av Communist Party of Great Britain (CPGB) og han støttet Sovjetunionens invasjon av Ungarn i 1956. McGahey anså det daværende Sovjetunionen som et fyrtårn av håp for hele menneskeheten og han nektet å fordømme de sovjetiske myndighetenes styresett. McGahey forble medlem av CPGB frem til dette partiet ble oppløst i 1991, og deretter ble han medlem av dette partiets etterfølger i Skottland, kommunistpartiet i Skottland.
Dona Torr

Dona Ruth Anne Torr (født 28. april 1883, død 8. januar 1957) var en britisk marxistisk historiker, og en av de fremste innenfor det britiske kommunistpartiets historikergruppe. Foruten hennes oversettelser av mange marxistiske klassikere til engelsk, er hun kanskje best kjent for sin ufullførte biografi over den betydningsfull arbeideraktivisten Tom Mann.


== Liv og virke ==
Hennes far var presten William Torr, sogneprest av Eastham og til sist kannik av Chesterkatedralen. Hun hadde tre søstre og to brødre. Hennes bestefar var John Torr, en rik forretningsmann i Liverpool og medlem av parlamentet for det konservative partiet.
Før det britiske kommunistpartiet ble opprettet arbeidet Torr som bibliotekar i avisen The Daily Herald, ledet av George Lansbury, hvor hun møtte sin framtidige ektefelle Walter Holmes. Som en mindre figur var hun uansett med på å opprette det britiske kommunistpartiet i 1920, deretter arbeidet hun i bakgrunnen, blant annet med utgivelsen av partipublikasjoner. Hun reiste til Moskva som oversetter for den femte kongressen i Den kommunistiske internasjonale hvor forhandlingene i stor grad ble gjort på tysk, hvilket var hennes fremst lingvistiske fag. Hun arbeidet også for Marx-Engels-instituttet hvor hun oversatte til engelsk de sovjetgodkjente tyske språkutgavene av Correspondence of Marx and Engels (London, 1934). Det gjorde hennes navn kjent og respektert innenfor marxistisk sirkler i Storbritannia, og deretter ledet hun forberedelsene av en særskilt faksimileutgave av Karl Marx' Kapitalen. Hennes ektefelle Walter Holmes arbeidet som journalist først for Daily Herald og på 1920-tallet for kommunistpartiet i partiavisen Sunday Worker.
Så tidlig som i 1936 satt Torr det mål å fremme historiske studier av partiet og hun begynte å forberede sin arbeid på sin biografi over Tom Mann, utgitt som foreløpig pamflett i 1936. Grunnet sykdom ble det stort anlagte verket aldri fullført, men et første bind utkom i 1956, ferdigstilt av Christopher Hill og A. L. Morton, som Tom Mann and his Times, vol. 1. Hun var også hovedredaktør på et firebindsverk, History in the making (1948) hvor hun selv skrev første bind, mens de øvrige ble gjort av blant annet Christopher Hill og Eric Hobsbawm. Under krigen skrev hun boken Marxism and War (1943). Allerede i 1954 ble det satt sammen en essaysamling til hennes ære, Democracy and the Labour Movement, redigert av John Saville og andre.


== Referanser ==


== Eksterne lenker ==
Renton, Dave: The history woman
(en) Verk av eller om Dona Torr i bibliotekene i (WorldCatkatalog)
Mark Ledford

Mark Ledford (født 1960 i Detroit, død 1. november 2004) var en amerikansk trompetist, vokalist, trommeslager og gitarist. Mest kjent er Ledford for sitt multiinstrumentale bidrag til jazzgruppen Pat Metheny Group mellom 1987 og 1998.
Ledford vokste opp i Detroit og ble uteksaminert fra Berklee College of Music i Boston i Massachusetts i 1982. Han har spilt med flere store musikere, deriblant Bill Evans, Prince og Pat Metheny. Sistnevnte inngikk Ledford et tett samarbeid med i 1986, før han i 1987 ble med Pat Metheny Group på utgivelsene Secret Story og Still Life (Talking).
I 2004 døde Mark Ledford, 44 år gammel av hjertesykdom i Los Angeles.


== Referanser ==


== Eksterne lenker ==
(en) Mark Ledford på Discogs 
(en) Mark Ledford på MusicBrainz 
(en) Mark Ledford på AllMusic
Shuji Nakamura

Shuji Nakamura (født 22. mai 1954 i Ikata i Ehime i Japan) er professor ved College of Engineering som er en del av University of California i Santa Barbara (UCSB). Nakamura ble uteksaminert fra universitetet i Tokushima i 1977 med en grad i elektronikk, og han oppnådde en mastergrad i det samme faget to år senere, etter at han sluttet seg til Nichia Corporation som er basert i Tokushima. Han forlot Nichia Corporation i 1999 og han tok opp en stilling som professor i elektronikk ved University of California, Santa Barbara i California.
Nakamura ble tildelt nobelprisen i fysikk i 2014 sammen med Isamu Akasaki og Hiroshi Amano «for oppfinnelsen av effektive blå lysdioder som har muliggjort lyssterke og energisparende hvite lysskilder»


== Referanser ==


== Eksterne lenker ==
(en) Shuji Nakamura – kategori av bilder, video eller lyd på Commons 
(en) Shuji Nakamura på Internet Movie Database 

(en) Nobelprisen i fysikk 2014 hos Nobelprize.org
(en) Shuji Nakamura hos Nobelprize.org i forbindelse med tildelingen av Nobelprisen i fysikk 2014
Guer

Guer er en kommune i departementet Morbihan i regionen Bretagne nordvest i Frankrike.
Guer er kjent for militærleiren Coëtquidan, som blant annet huser krigsskolen École spéciale militaire de Saint-Cyr.


== Befolkningsutvikling ==
Antall innbyggere i kommunen Guer


== Referanser ==


== Eksterne lenker ==
Offisielt nettsted 
(en) Guer – kategori av bilder, video eller lyd på Commons 
Kommunedata INSEE
Tony Hunter

Tony Hunter (født 23. august 1943 i Ashford i Kent i Storbritannia) er en britisk-amerikansk biolog som er professor i biologi ved Salk Institute for Biological Studies og University of California, San Diego.
Hunter studerte ved Felsted School før han begynte ved University of Cambridge der han ble uteksaminert med en doktorgrad. Fra 1971 til 1973 var Hunter ansatt ved Salk Institute for Biological Studies i La Jolla, California. Ved dette instituttet var han også assisterende professor mellom 1975 og 1978, førsteamanuensis fra 1978 til 1982 og fra 2008 fungerte han som leder for Salk Institute Cancer Center. Hunter ble tildelt Wolf-prisen i medisin i 2005.


== Referanser ==


== Eksterne lenker ==
(en) Anthony R. Hunter – kategori av bilder, video eller lyd på Commons
Peter Lawrence

Peter Lawrence (født 11. september 1921 i Lancashire, død 21. desember 1987 i Sydney) var en britiskfødt australsk antropolog og pioner i studiene av melanesiske religioner.
Lawrence studerte ved University of Cambridge og derfra mottok han sin doktorgrad etter endt militærtjeneste i Royal Navy under den andre verdenskrig da han blant annet var utstasjonert i Papua Ny-Guinea. Lawrence holdt forskjellige undervisningsstillinger ved Australian National University (1948–1957), den australske School of Pacific Administration (fra 1957), University of Western Australia (1960–1963), Universitetet i Queensland (1966–1970) og ved Universitetet i Sydney (1963-1965 og igjen fra 1970-1986). 


== Priser (utvalg) ==
2007 – Fyrsten av Asturias' pris for naturvitenskap og teknologi
1994 – Darwinmedaljen


== Referanser ==
Rudolf Buchheim

Rudolf Buchheim (født 1. mars 1820 i Bautzen, død 25. desember 1879) var en tysk farmakolog.
I 1845 ble Buchheim tildelt sin doktorgrad fra Universitetet i Leipzig, og snart begynte han som professor ved Universitetet i Dorpat (Tartu). Mens han var professor ved Dorpat skapte han den første farmakologiske institutt ved dette universitetet. I 1867 ble Buchheim ansatt som professor i farmakologi og toksikologi ved Universitetet i Giessen. Buchheim blir mest husket for hans pionerarbeid innenfor eksperimentell farmakologi.


== Referanser ==
Francisco Bolívar Zapata

Francisco Bolívar Zapata (født i mars 1948 i Mexico by) er en meksikansk biokjemiker og professor.
Etter å ha blitt tildelt sin doktorgrad i biokjemi ved Universidad Nacional Autónoma de México (UNAM), ble Zapata medlem av forskningssenteret for genmodifisering og bioteknologi (nå kjent som Institutt for bioteknologi) ved samme universitet. Zapata foretok flere studier angående molekylærbiologi og bioteknologi og han ble en av de viktigste forskerne som arbeidet med utviklingen av nye teknikker for bruk og karakterisering av genetisk materiale i celler. Bolívar Zapata har vært medlem av flere fagkomiteer i regi av internasjonale organisasjoner som f.eks. UNESCO og WHO, og han har gjennom sin lange karriere publisert over hundre artikler og bøker om forskjellige kjemiske emner. 
Zapata ble tildelt Fyrsten av Asturias' pris for naturvitenskap og teknologi i 1991.
Carlyle Hotel

Carlyle Hotel også kjent som The Carlyle er et hotell og leilighetskompleks med adresse 35 East 76th Street på hjørnet av Madison Avenue i New York. Hotellet er oppkalt etter forfatteren Thomas Carlyle. Det åpnet i 1930 og er holdt i art deco-stil. 
Hotellet er blant annet kjent som tilholdssted for Woody Allens dixielandorkester.


== Referanser ==


== Eksterne lenker ==
(en) Offisielt nettsted 
Offisielt nettsted
Silvio Zavala

Silvio Zavala (født 7. februar 1909 i Mérida i Yucatán, død 4. desember 2014) var en meksikansk historiker, forfatter og pioner innen studiene av Mexicos offentlige institusjoner og deres historie.
Zavala studerte ved Universitetet i Madrid, der han ble tildelt en doktorgrad. Han begynte sin profesjonelle karriere i Spania i senteret for historiske studier i Madrid. Han ble medlem av meksikanske Colegio Nacional fra 6. januar 1947. Han var også medlem av det meksikanske språkakademiet og det meksikanske historieakademiet. Han mottok Vasco de Quiroga-medaljen i 1986. Han fungerte som Mexicos ambassadør til Frankrike mellom 1966 og 1975. Han skrev over seksti bøker og to hundre og femti artikler til forskjellige aviser. 
I 1993 ble Zavala tildelt utmerkelsen Fyrsten av Asturias' pris for samfunnsvitenskap.


== Referanser ==
Chiaki Mukai

Chiaki Mukai (født 6. mai 1952 i Tatebayashi, Gunma i Japan) er en japansk lege og astronaut for Japan Aerospace Exploration Agency (JAXA).
Mukai var den første japanske kvinne i verdensrommet, og var den første japanske borger til å gjennomføre to reiser i verdensrommet. Hennes første romferd var om sommeren 1994 og den andre romferden ble gjennomført i 1998. Totalt har Mukai tilbrakt 23 dager i verdensrommet. Mukai ble valgt til å være astronaut for det japanske nasjonale romorganisasjonen NASDA (som nå heter JAXA) i 1985. Før dette var Mukai ansatt som assisterende professor ved Institutt for kirurgi ved Keio University, det eldste universitetet i Japan.


== Referanser ==
Paul Wertico

Paul Wertico (født 5. januar 1953) er en amerikansk jazztrommeslager fra Chicago, Illinois. Fra 1983 og frem til 2001 var han fast trommeslager for jazzgruppen Pat Metheny Group, der han sammen med resten av den kjente kvartetten i gruppen (Pat Metheny, Lyle Mays og Steve Rodby) vant flere Grammypriser for sine utgivelser.


== Referanser ==


== Eksterne lenker ==
Offisielt nettsted 
(en) Paul Wertico på Discogs 
(en) Paul Wertico på MusicBrainz 
(en) Paul Wertico på Songkick 
(en) Paul Wertico på AllMusic
Manuel Elkin Patarroyo

Manuel Elkin Patarroyo (født 3. november 1946) er en patolog fra Colombia.
Patarroyo står bak verdens første syntetiske vaksine mot malaria, en sykdom som overføres via mygg og som hvert år rammer millioner av mennesker i tropiske og subtropiske områder, inkludert deler av Amerika, Asia og Afrika. Vaksinen hans ble evaluert gjennom kliniske studier utført av WHO i Gambia, Tanzania og Thailand, og hadde blandede resultater. Til tross for den relativt lange prøveperioden og det store antall studier som ble utført, er det fremdeles ikke kjent hvordan akkurat denne vaksinen gir immunitet mot malaria.Patarroyo studerte medisin ved National University of Colombia, der han fikk et stipend til å studere ved Yale University, og senere fikk han en doktorgrad ved Rockefeller University i New York.


== Referanser ==
Arturo Sandoval

Arturo Sandoval (født 6. november 1949 i Artemisa) er en cubanskfødt trompetist og pianist. Han ble amerikansk statsborger i 1998.Sandoval har vunnet Grammy-prisen tre ganger: i 1979 for Irakere sammen med det cubanske bandet Irakere, og som soloartist i 1994 og 1998 for henholdsvis Danzón og Hot House.I 2013 ble Sandoval tildelt Presidentens frihetsmedalje.


== Diskografi ==
1976 – Havana – med David Amram
1977 – New York – med David Amram
1978 – The Best of Irakere – Irakere
1979 – Irakere – Irakere
1981 – Turi
1982 – To a Finland Station – med Dizzy Gillespie
1982 – Arturo Sandoval
1983 – Breaking the Sound Barrier
1986 – No Problem
1986 – Arturo Sandoval EN CONCIERTO VOL.1
1986 – Arturo Sandoval EN CONCIERTO VOL.2
1987 – Tumbaito
1988 – Straight Ahead
1989 – Classics
1990 – Live at the Royal Festival Hall 1989 – med Dizzy Gillespie
1991 – Flight to Freedom
1992 – I Remember Clifford
1993 – Dreams Come True
1993 – Danzón (Dance On)
1993 – Passion – med Regina Belle
1994 – Cubano
1995 – Arturo Sandoval y el Tren Latino
1995 – Concerto
1995 – Arturo Sandoval & The Latin Train
1996 – Double Talk – med Ed Calle
1996 – Swingin
1997 – Just Music
1998 – Hot House
1999 – Americana
1999 – Sunset Harbor – med Ed Calle
1999 – Los Elefantes – Arturo Sandoval & Wynton Marsalis
2000 – Ronnie Scott's Jazz House
2000 – For Love or Country: The Arturo Sandoval Story – Soundtrack
2001 – Piedras Y Flores – Amaury Gutiérrez
2001 – L.A. Meetings
2001 – Swingin' For The Fences – Gordon Goodwin's Big Phat Band
2002 – My Passion for the Piano
2003 – From Havana With Love
2003 – Trumpet Evolution
2005 – Live at the Blue Note
2005 – Journey to Chateau de la Fuente
2007 – Rumba Palace
2007 – Arturo Sandoval & the Latin Jazz Orchestra
2009 –   Medvirket i Aventuras album "The Last"
2010 – A Time for Love


== Trivia ==
Rollen som Arturo Sandoval i storfilmen For Love or Country: The Arturo Sandoval Story ble gestaltet av Andy García.


== Referanser ==


== Eksterne lenker ==
(en) Offisielt nettsted 
(en) Arturo Sandoval – kategori av bilder, video eller lyd på Commons 
(en) Arturo Sandoval på Internet Movie Database 
(en) Arturo Sandoval hos The Movie Database 
(en) Arturo Sandoval på Discogs 
(en) Arturo Sandoval på MusicBrainz 
(en) Arturo Sandoval på Spotify 
(en) Arturo Sandoval på Songkick 
(en) Arturo Sandoval på Last.fm 
(en) Arturo Sandoval på AllMusic 
(en) Arturo Sandoval på Twitter
Lingeklubben

Lingeklubben var en forening for personer som tjenestegjorde i Kompani Linge under andre verdenskrig. Foreningen ble etablert 14. oktober 1947. Dens første formann var Svein Blindheim. Lingeklubben ble nedlagt i 2007, da det etter hvert ble færre gjenlevende krigsveteraner.


== Referanser ==
Jacinto Convit

Jacinto Convit (født 11. september 1913 i Caracas i Venezuela, død 12. mai 2014) var en venezuelansk vitenskapsmann.  
I 1988 ble Convit nominert til Nobelprisen i fysiologi eller medisin, fordi han utviklet en vaksine for å bekjempe lepra, ved å kombinere en vaksine for tuberkulose med Mycobacterium Leprae. Den 7. juni 2010 kunngjorde flere venezuelanske aviser at den vellykkede forskningen til Convit av en ny vaksine for kreft som skal bekjempe kreft i tykktarm, mage og brystkreft.Convit ble i 1987 tildelt utmerkelsen Fyrsten av Asturias' pris for naturvitenskap og teknologi sammen med Pablo Rudomín.


== Referanser ==
Beth Willis

Beth Willis (født 1978) er en britisk TV-produsent som også har jobbet som manusforfatter på Agatha Christie's Poirot og The Amazing Mrs Pritchard.
Hun er produsent for BBCs dramaserie Ashes to Ashes og er ansvarlig produsent (sammen med Steven Moffat og Piers Wenger) av den femte sesongen av Doctor Who (sendt 2010).Hun er barnebarnet til den avdøde Lord Ted Willis, Baron Willis.
Hun ble utdannet i Blackheath, på Blackheath High Junior School og siden ved Dulwich, Sør-London på James Allen's Girls' School.


== Referanser ==


== Eksterne lenker ==
(en) Beth Willis på Internet Movie Database
Coorg

Coorg eller Kodago er en tidligere stat i det sørvestlige India. Området lå under Vijayanagarariket og kom under kontroll av Mysore, men fra 1600-tallet utgjorde Coorg et eget kongedømme under et dynasti av hinduistiske herskere. Dynastiet styrte staten fram til 1834, da rajaen ble styrtet av britiske Ostindiakompaniet. Kompaniet overtok styret av området og da det ble avviklet av britiske myndigheter i 1858, ble Coorg en provins i Britisk India. Provinsen hadde i 1901 en befolkning på 180 607. Arealet var på 4 097 km2.Coorg ble i 1950 en delstat i India. Den hadde en befolkning på 229 405 i folketellingen i 1951. Coorg ble slått sammen med delstaten Mysore som følge av States Reorganisation Act i 1956. Området er nå en del av delstaten Karnataka, der det utgjør distriktet Kodagu.


== Referanser ==


== Eksterne lenker ==
«Coorg», Imperial Gazetteer of India, bd. 11, Oxford: Clarendon Press,  1908, s. 3
Pedro Duque

Pedro Duque (født 14. mars 1963) er en spansk astronaut og veteran fra to romferder. Han ble i juni 2018 forsknings-, innovasjons- og universitetsminister i regjeringen ledet av statsminister Pedro Sánchez.Duque har utdannelse i Aeronautical Engineering fra Universidad Politecnica de Madrid (UPM), og ble uteksaminert i 1986.Han arbeidet for GMV og for Den europeiske romfartsorganisasjon (ESA) i seks år før han ble tatt ut til astronautprogrammet i 1992. Duque gjennomgikk opplæring både i Russland og i USA. Hans første romferd var på et spesialistoppdrag ombord på romfergen STS-95, hvor Duque hadde tilsyn med de eksperimentelle moduler. I oktober 2003 var Duque med på en ekspedisjon til Den internasjonale romstasjonen, og oppholdt seg da på stasjonen i ti dager. ESA døpte denne ekspedisjonen til Misión Cervantes.Fra 2004 til 2006 deltok Duque i et samarbeid med sitt gamle fakultet ved UPM, Escuela Tecnica Superior de Ingenieros Aeronáuticos.


== Referanser ==


== Eksterne lenker ==
Offisielt nettsted 
(en) Pedro Duque – kategori av bilder, video eller lyd på Commons 
(en) Pedro Duque på Internet Movie Database 
(en) Pedro Duque hos The Movie Database 
Pedro Duque på Twitter 
Pedro Duque på Facebook 
Pedro Duque på Instagram